nibzard/narodne-novine-full-text-markdown huggingface dataset:
## Odluka o visini naknade za ispitivanje tahografa i ograničivača brzine ugrađenih u motorna vozila za pokriće troškova ovlaštenog Ispitnog mjesta

### NN 53/2006 (15.5.2006.), Odluka o visini naknade za ispitivanje tahografa i ograničivača brzine ugrađenih u motorna vozila za pokriće troškova ovlaštenog Ispitnog mjesta

# MINISTARSTVO MORA, TURIZMA, PROMETA I RAZVITKA

**1269**

Na temelju članka 75. stavak 3. Pravilnika o tehničkim uvjetima i ispitivanju
tahografa i ispitivanju ograničivača brzine (»Narodne novine« 120/05.), ministar
mora, turizma, prometa i razvitka donosi

## ODLUKU

### O VISINI NAKNADE ZA ISPITIVANJE TAHOGRAFA I OGRANIČIVAČA BRZINE UGRAĐENIH U MOTORNA VOZILA ZA POKRIĆE TROŠKOVA OVLAŠTENOG ISPITNOG MJESTA

I. Za pokriće troškova ovlaštenog ispitnog mjesta naknada za ispitivanja
tahografa ugrađenog u motorno vozilo u skladu s člancima 50., 51., 52., 53., 54.
i 55. Pravilnika o tehničkim uvjetima i ispitivanju tahografa i ispitivanju
ograničivača brzine iznosi s PDV-om 270,00 kn (dvjesto sedamdeset kuna).
II. Za pokriće troškova ovlaštenog ispitnog mjesta naknada za ispitivanje
ograničivača brzine ugrađenog u motorno vozilo u skladu s člankom 73. Pravilnika
o tehničkim uvjetima i ispitivanju tahografa i ispitivanju ograničivača brzine
iznosi s PDV-om 60,00 kn (šezdeset kuna).
III. Naknada za pokriće troškova pod točkom I. i II. ove Odluke uplaćuje se na
račun pravne osobe u sklopu koje djeluje ovlašteno Ispitno mjesto.
IV. Ako se prilikom ispitivanja tahografa i ograničivača brzine ugrađenih u
motorno vozilo utvrdi da isti nisu ispravni, ovlašteno Ispitno mjesto obavit će
ponovno ispitivanje i naplatiti pun iznos naknade.
V. Ova Odluka stupa na snagu danom objave u »Narodnim novinama«.

Klasa: 080-01/06-01/4
Urbroj: 530-07-06-01
Zagreb, 7. 2. 2006.

Ministar
**Božidar Kalmeta**, v. r.

Odluka, NN 53/2006-1269
## Naredba o izmjenama i dopunama Naredbe o zaštiti riba i drugih morskih organizama

### NN 53/2006 (15.5.2006.), Naredba o izmjenama i dopunama Naredbe o zaštiti riba i drugih morskih organizama

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1273**

Na temelju članka 48. stavka 3. točke 1., 2. i 3. Zakona o morskom ribarstvu
(»Narodne novine«, br. 74/94, 57/96, 46/97 – pročišćeni tekst i 48/05), ministar
poljoprivrede, šumarstva i vodnoga gospodarstva donosi

## NAREDBU

### O IZMJENAMA I DOPUNAMA NAREDBE O ZAŠTITI RIBA I DRUGIH MORSKIH ORGANIZAMA

I.

U Naredbi o zaštiti riba i drugih morskih organizama (»Narodne novine«, br.
101/02 i 96/05) u glavi VI. točki 2. riječi:
»Hlap (*Hommarus gammarus)* – od 1. rujna do 31. svibnja;
Jastog (*Palinurus elaphas*) – od 1. rujna do 30. svibnja;«
zamjenjuju se riječima:
»Hlap (*Hommarus gammarus*) – od 10. rujna do 15. svibnja;
Jastog (*Palinurus elaphas*) – od 10. rujna do 15. svibnja;«

II.

Ova Naredba stupa na snagu danom objave u »Narodnim novinama«.

Klasa: 011-02/06-01/51
Urbroj: 525-1-06-1
Zagreb, 9. svibnja 2006.

Ministar
**Petar Čobanković**, v. r.

Naredba, NN 53/2006-1273
## Pravilnik o dopuni Pravilnika o davanju i oduzimanju suglasnosti za obavljanje stručnih poslova prostornog uređenja

### NN 53/2006 (15.5.2006.), Pravilnik o dopuni Pravilnika o davanju i oduzimanju suglasnosti za obavljanje stručnih poslova prostornog uređenja

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**1274**

Na temelju članka 8.a stavka 3. Zakona o prostornom uređenju (»Narodne novine«,
br. 30/94, 68/98, 61/00, 32/02 i 100/04), ministrica zaštite okoliša, prostornog
uređenja i graditeljstva, donosi

## PRAVILNIK

### O DOPUNI PRAVILNIKA O DAVANJU I ODUZIMANJU SUGLASNOSTI ZA OBAVLJANJE STRUČNIH POSLOVA PROSTORNOG UREĐENJA

Članak 1.

U Pravilniku o davanju i oduzimanju suglasnosti za obavljanje stručnih poslova
prostornog uređenja (»Narodne novine«, broj 21/06) u članku 2. stavku 1. alineji
3. iza riječi: »prometa« dodaju se riječi: »ili jednog diplomiranog inženjera
građevinarstva,«.

Članak 2.

Ovaj Pravilnik objavljuje se u »Narodnim novinama«, a stupa na snagu 1.
listopada 2006. godine.

Klasa: 350-01/06-04/3
Urbroj: 531-01-06-1
Zagreb, 8. svibnja 2006.

Ministrica
**Marina Matulović Dropulić, dipl. ing. arh**., v. r.

Pravilnik, NN 53/2006-1274
## Pravilnik o izmjenama Pravilnika o službenoj odjeći viših graničnih sanitarnih inspektora i graničnih sanitarnih inspektora ministarstva nadležnog za zdravstvo

### NN 53/2006 (15.5.2006.), Pravilnik o izmjenama Pravilnika o službenoj odjeći viših graničnih sanitarnih inspektora i graničnih sanitarnih inspektora ministarstva nadležnog za zdravstvo

# MINISTARSTVO ZDRAVSTVA I SOCIJALNE SKRBI

**1275**

Na temelju članka 34. stavka 4. Zakona o sanitarnoj inspekciji (»Narodne novine«
broj 27/99) ministar zdravstva i socijalne skrbi donosi

## PRAVILNIK

### O IZMJENAMA PRAVILNIKA O SLUŽBENOJ ODJEĆI VIŠIH GRANIČNIH SANITARNIH INSPEKTORA I GRANIČNIH SANITARNIH INSPEKTORA MINISTARSTVA NADLEŽNOG ZA ZDRAVSTVO

Članak 1.

U nazivu i cijelom tekstu Pravilnika o službenoj odjeći viših gra­ničnih
sanitarnih inspektora i graničnih sanitarnih inspektora Ministarstva zdravstva
(»Narodne novine« broj 80/99 i 84/00 – u daljnjem tekstu: Pravilnik), riječi:
»Ministarstvo zdravstva« zamjenjuju se riječima »ministarstvo nadležno za
zdravstvo« u odgovarajućem padežu.

Članak 2.

U cijelom tekstu Pravilnika riječi: »ministar zdravstva« zamjenjuju se riječima:
»ministar nadležan za zdravstvo« u odgovarajućem padežu.

Članak 3.

U članku 4a. stavku 1. riječi: »dugog kaputa« zamjenjuju se riječju: »jakne«.

Članak 4.

U članku 4b. stavku 2. riječi »zimski dugi kaput izrađen« zamjenjuje se
riječima: »zimska jakna izrađena«.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 540-01/06-01/9
Urbroj: 534-08-02/1-06-1
Zagreb, 2. svibnja 2006.

Ministar
**doc. dr. sc. Neven Ljubičić**, v. r.

Pravilnik, NN 53/2006-1275
## Rješenje o ovlaštenju društva TEHNOZAŠTITA d.o.o. iz Zagreba, za obavljanje poslova zaštite na radu

### NN 53/2006 (15.5.2006.), Rješenje o ovlaštenju društva TEHNOZAŠTITA d.o.o. iz Zagreba, za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1276**

Na zahtjev TEHNOZAŠTITE d.o.o. iz Zagreba, Radnička cesta 55, a temeljem članka
91. stavka 4. Zakona o zaštiti na radu (»Narodne novine«, broj 59/96, 94/96 i
114/03) i članka 16. stavka 1. Pravilnika o uvjetima pod kojima pravne osobe
mogu obavljati poslove zaštite na radu (»Narodne novine«, broj 114/02 i 126/03),
ministar gospodarstva, rada i poduzetništva donosi

## RJEŠENJE

I.

TEHNOZAŠTITA d.o.o. iz Zagreba, Radnička cesta 55, ispunjava uvjete za
obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika.
O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/03-04/56
Urbroj: 526-08-03/2-06-6
Zagreb, 9. svibnja 2006.

p.o. Državna tajnica
**Vera Babić, dipl. iur**., v. r.

Rješenje, NN 53/2006-1276
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Popis hrvatskih normi, međunarodnih normi, specijaliziranih normi i prihvaćenih pravila struke

### NN 53/2006 (15.5.2006.), Popis hrvatskih normi, međunarodnih normi, specijaliziranih normi i prihvaćenih pravila struke

# MINISTARSTVO UNUTARNJIH POSLOVA

**1277**

Na temelju članka 7. stavka 4. Zakona o minimalnim mjerama zaštite u poslovanju
s gotovim novcem i vrijednostima (»Narodne novine« br. 173/2003. i 150/2005.)
utvrđuje se

## POPIS

### HRVATSKIH NORMI, MEĐUNARODNIH NORMI, SPECIJALIZIRANIH NORMI I PRIHVAĆENIH PRAVILA STRUKE

1. Neprobojna stakla i pregradne stijenke (neprobojne pregrade i protuprovalna
vrata) ugrađena između radnog prostora i prostora stranaka u novčarskim
institucijama, moraju udovoljavati sljedećim normama:

|  |  |  |  |
| --- | --- | --- | --- |
| Oznaka norme | Naslov norme | Izvornik | Naslov izvornika |
| HRN ENV  1627:2001 | Prozori, vrata, zasloni – Otpornost na provalu – Zahtjevi i razredba  (ENV 1627:1999) | ENV 1627:1999 | Windows, doors, shutters – Burglar resistance – Requirements and classification |
| HRN EN  12216:2003 | Zasloni, vanjska sjenila, unutarnja sjenila – Nazivlje, glosarij i definicije (EN 12216:2002) | EN 1221:2002 | Shutters, external blinds, internal blinds – Terminology, glossary and definitions |
| HRN EN 1522 | Prozori, vrata, zasloni i sjenila  – Otpornost na metak – Zahtjevi i razredba | EN 1522 | Windows, doors, shutters and blinds – Bullet resistance – Requirements and classification |
| HRN EN 1523 | Prozori, vrata, zasloni i sjenila  – Otpornost na metak – Ispitna metoda | EN 1523 | Windows, doors, shutters and blinds – Bullet resistance – Test method |
| HRN EN 1063 | Staklo u graditeljstvu – Sigurnosno staklo – Ispitivanje i razredba otpornosti na propucavanje | EN 1063 | Glass in building – Security glazing – Testing and classification of resistance against bullet attack |
| HRN EN 13123-1 | Prozori, vrata i zasloni – Otpornost na eksploziju – Zahtjevi i razredba –   1. dio: Šok cijev/Cijev za ispitivanje udarnim valom | EN 13123-1 | Windows, doors and shutters – Explosion resistance – Requirements and classification – Part 1: Shock  tube |
| HRN EN 13124-1 | Prozori, vrata i zasloni – Otpornost na eksploziju – Ispit­na metoda – 1. dio: Šok cijev/Cijev za ispitivanje udarnim valom | EN 13124-1 | Windows, doors and shutters – Explosion resistance – Test method – Part 1: Shock tube |

2. Ovaj Popis primjenjuje se danom objave u »Narodnim
novinama«.

Broj: 511-01-52-24109-2006.
Zagreb, 5. svibnja 2006.

Ministar
**Ivica Kirin**, v. r.

Ostalo, NN 53/2006-1277
## Rješenje o određivanju područja sezonskog međunarodnog pomorskog graničnog prijelaza II. kategorije Božava

### NN 53/2006 (15.5.2006.), Rješenje o određivanju područja sezonskog međunarodnog pomorskog graničnog prijelaza II. kategorije Božava

# POLICIJSKA UPRAVA ZADARSKA

**1279**

Na temelju članka 15. stavka 2. Zakona o nadzoru državne gra­nice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava zadarska donosi

## RJEŠENJE

### O ODREĐIVANJU PODRUČJA SEZONSKOG MEĐUNARODNOG POMORSKOG GRANIČNOG PRIJELAZA II. KATEGORIJE BOŽAVA

Članak 1.

Područje sezonskog međunarodnog pomorskog graničnog prijelaza II. kategorije
Božava nalazi se na dijelu operativne obale u mjestu Božava na Dugom otoku.

Članak 2.

Ukupna površina sezonskog međunarodnog pomorskog graničnog prijelaza Božava
iznosi 512 m.

Članak 3.

Područje sezonskog međunarodnog pomorskog graničnog prijelaza II. kategorije
Božava nalazi se na sljedećim katastarskim česticama: 2199/8 i 2207/5 k.o Božava.
Na području graničnog prijelaza nalazi se jedna prostorija, površine 12 m, koja
se nalazi u prizemlju hotela »Božava« a namijenjena je za potrebe rada
službenika granične policije i carine.
Područje sezonskog međunarodnog pomorskog graničnog prijelaza II. kategorije
Božava obuhvaća ograđeno područje operativne obale u mjestu Božava, ispred
hotela »Božava«, i to 50 metara dužine i 10 metara širine s pripadajućim bitvama
za dva veza i jedne prostorije, površine 12 m, koja se nalazi u prizemlju hotela
»Božava« a namijenjena je za potrebe rada službenika granične policije i carine.

Članak 4.

Stupanjem na snagu ovog Rješenja prestaje važiti Pravilnik o određivanju
područja sezonskog međunarodnog pomorskog granič­nog prijelaza II kategorije
Božava (»Narodne novine«, broj 88/2003)

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-18-01-UP/I-369-05
Zadar, 2. svibnja 2006.

Načelnik
**Anton Dražina,** v. r.

Rješenje, NN 53/2006-1279
## Rješenje o određivanju područja sezonskog međunarodnog pomorskog graničnog prijelaza II. kategorije Sali

### NN 53/2006 (15.5.2006.), Rješenje o određivanju područja sezonskog međunarodnog pomorskog graničnog prijelaza II. kategorije Sali

# POLICIJSKA UPRAVA ZADARSKA

**1280**

Na temelju članka 15. stavka 2. Zakona o nadzoru državne granice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava zadarska donosi

## RJEŠENJE

### O ODREĐIVANJU PODRUČJA SEZONSKOG MEĐUNARODNOG POMORSKOG GRANIČNOG PRIJELAZA II. KATEGORIJE SALI

Članak 1.

Područje sezonskog međunarodnog pomorskog graničnog prijelaza II. kategorije
Sali, nalazi se na dijelu operativne obale u mjestu Sali na Dugom otoku.

Članak 2.

Ukupna površina sezonskog međunarodnog pomorskog graničnog prijelaza Sali iznosi
500 m.

Članak 3.

Područje sezonskog međunarodnog pomorskog graničnog prijelaza II. kategorije
Sali nalazi se na katastarskoj čestici: 11033/1 k.o Sali.
Područje sezonskog međunarodnog pomorskog graničnog prijelaza II. kategorije
Sali obuhvaća ograđeno područje operativne obale u mjestu Sali, i to 50 metara
dužine i 10 metara širine s pri­padajućim bitvama za dva veza.

Članak 4.

Stupanjem na snagu ovog Rješenja prestaje važiti Pravilnik o određivanju
područja sezonskog međunarodnog pomorskog granič­nog prijelaza II. kategorije
Sali (»Narodne novine«, broj 88/2003)

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-18-01-UP/I-370-05
Zadar, 2. svibnja 2006.

Načelnik
**Anton Dražina**, v. r.

Rješenje, NN 53/2006-1280
## Naredba o izmjenama i dopunama Naredbe o vrsti, obliku i načinu postavljanja državnih ovjernih žigova i oznaka za ovjeravanje mjerila, oznaka za označavanje mjerila te ovjernih isprava

### NN 53/2006 (15.5.2006.), Naredba o izmjenama i dopunama Naredbe o vrsti, obliku i načinu postavljanja državnih ovjernih žigova i oznaka za ovjeravanje mjerila, oznaka za označavanje mjerila te ovjernih isprava

# DRŽAVNI ZAVOD ZA MJERITELJSTVO

**1281**

Na temelju članka 18. stavak 4. i članka 27. stavak 2. Zakona o mjeriteljstvu
(»Narodne novine«, br. 163/03), ravnatelj Državnog zavoda za mjeriteljstvo
donosi

## NAREDBU

### O IZMJENAMA I DOPUNAMA NAREDBE O VRSTI, OBLIKU I NAČINU POSTAVLJANJA DRŽAVNIH OVJERNIH ŽIGOVA I OZNAKA ZA OVJERAVANJE MJERILA, OZNAKA ZA OZNAČAVANJE MJERILA TE OVJERNIH ISPRAVA

1. U Naredbi o vrsti, obliku i načinu postavljanja državnih ovjernih žigova i
oznaka za ovjeravanje mjerila, oznaka za označavanje mjerila te ovjernih isprava
(»Narodne novine« br. 152/05 i 9/06) u točki 14. stavku 1. oznaka »8 mm × 5 mm«
zamjenjuje se oznakom »12 mm × 12 mm«, a iza riječi »zdjelicama« dolazi zarez i
riječi »a iznad njega je oznaka ’HR’«.
2. U točci 43. dodaje se stavak 2. koji glasi:
»Žigovi u obliku naljepnica i ovjerne isprave koje su se rabile prije stupanja
na snagu ove naredbe mogu se upotrebljavati dok se ne potroše već izrađene
količine.«
3. U slici 2. priloga mijenja se slika žiga za ovjeravanje memorijskih elemenata
i ima slijedeći oblik

![](dodatni/142458.gif)

4. Ova naredba stupa na snagu osmoga dana od dana objave u
»Narodnim novinama«.

Klasa: 011-02/05-07/0039
Urbroj: 558-06/8-06-2
Zagreb, 2. svibnja 2006.

Ravnatelj
Državnog zavoda za mjeriteljstvo
**Mirko Vuković, dipl. ing**., v. r.

Naredba, NN 53/2006-1281
## Odluka o imenovanju zamjenice općinskog državnog odvjetnika u Općinskom državnom odvjetništvu u Zagrebu

### NN 53/2006 (15.5.2006.), Odluka o imenovanju zamjenice općinskog državnog odvjetnika u Općinskom državnom odvjetništvu u Zagrebu

# DRŽAVNOODVJETNIČKO VIJEĆE

**1282**

Na temelju članka 98. Zakona o državnom odvjetništvu (»Narod­ne novne« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenicu općinskoga državnog odvjetnika u Općinskom državnom odvjetništvu u
Zagrebu imenuje se SABINA NUHBEGOVIĆ, savjetnica u Županijskom državnom
odvjetništvu u Zagrebu, na vrijeme od 5 godina.

Broj: DOVO-10/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1282
## Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu

### NN 53/2006 (15.5.2006.), Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu

# DRŽAVNOODVJETNIČKO VIJEĆE

**1283**

Na temelju članka 98. Zakona o državnom odvjetništvu (»Narod­ne novine« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenike općinskoga državnog odvjetnika u Općinskom državnom odvjetništvu u
Zagrebu imenuju se:
1. LOVEL BORIĆ, savjetnik u Općinskom državnom odvjetništvu u Zagrebu, na
vrijeme od 5 godina
2. IVA BRAZDA, savjetnica na Županijskom sudu u Zagrebu, na vrijeme od 5 godina
3. JASNA PEHAREC, savjetnica u Općinskom državnom odvjetništvu u Sesvetama, na
vrijeme od 5 godina.

Broj: DOVO-11/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1283
## Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

### NN 53/2006 (15.5.2006.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

# DRŽAVNOODVJETNIČKO VIJEĆE

**1284**

Na temelju članka 98. Zakona o državnom odvjetništvu (»Narod­ne novine« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenika županijskoga državnoga odvjetnika u Županijskom državnom
odvjetništvu u Splitu imenuje se FRANE BOJČIĆ, zamjenik općinskoga državnog
odvjetnika u Splitu.

Broj: DOVO-14/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1284
## Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

### NN 53/2006 (15.5.2006.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

# DRŽAVNOODVJETNIČKO VIJEĆE

**1285**

Na temelju članka 98. Zakona o državnom odvjetništvu (»Narod­ne novine« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenika županijskoga državnog odvjetnika u Županijskom državnom
odvjetništvu u Splitu imenuje se RENE LAURA, odvjetnica iz Splita, na vrijeme od
pet godina.

Broj: DOVO-16/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1285
## Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

### NN 53/2006 (15.5.2006.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

# DRŽAVNOODVJETNIČKO VIJEĆE

**1286**

Na temelju članka 98. Zakona o državnom odvjetništvu (»Narodne novine« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenicu županijskoga državnog odvjetnika u Županijskom državnom
odvjetništvu u Zagrebu imenuje se JASMINA DOLMAGIĆ, zamjenica županijskoga
državnog odvjetnika u Zlataru.

Broj: DOVO-17/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1286
## Odluka o imenovanju zamjenika općinskog državnog odvjetnika u Općinskom državnom odvjetništvu u Varaždinu

### NN 53/2006 (15.5.2006.), Odluka o imenovanju zamjenika općinskog državnog odvjetnika u Općinskom državnom odvjetništvu u Varaždinu

# DRŽAVNOODVJETNIČKO VIJEĆE

**1287**

Na temelju članka 98. Zakona o državnom odvjetništvu (»Narodne novine« 51/01.)
Državnoodvjetničko vijeće na svojoj 62. sjednici održanoj dana 29. ožujka 2006.
godine donijelo je sljedeću

## ODLUKU

Za zamjenika općinskoga državnog odvjetnika u Općinskom državnom odvjetništvu u
Varaždinu imenuje MARINO HRAIN, savjetnik u Općinskom državnom odvjetništvu u
Varaždinu, na vrijeme od pet godina.

Broj: DOVO-18/06
Zagreb, 29. ožujka 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 53/2006-1287
## Odluka o prirezu porezu na dohodak Općine Erdut

### NN 53/2006 (15.5.2006.), Odluka o prirezu porezu na dohodak Općine Erdut

# OPĆINA ERDUT

**1288**

Na temelju čl. 30. i 30.a Zakona o financiranju jedinica lokalne i područne
(regionalne) samouprave (»Narodne novine« br. 117/93., 69/97., 33/00., 127/00.,
59/01., 107/01., 150/02. i 147/03.) i čl. 30. Statuta Općine Erdut (Službeni
glasnik Općine Erdut, br. 14/01. i 26/05.), Općinsko vijeće Općine Erdut na 6.
sjednici održanoj 5. travnja 2006. donosi

## ODLUKU

### O PRIREZU POREZU NA DOHODAK

Članak 1.

Ovom se Odlukom utvrđuje stopa te način obračuna i plaćanja prireza porezu na
dohodak koji je vlastiti izvor prihoda Općine Erdut.

Članak 2.

Prirez porezu na dohodak plaća se na porez na dohodak od nesamostalnog rada,
porez na dohodak od samostalne djelatnosti, porez na dohodak od imovine i
imovinskih prava, porez na dohodak od kapitala i porez na dohodak od osiguranja.

Članak 3.

Vrste poreza na dohodak, obračun, načini i rokovi plaćanja poreza na dohodak i
oslobađanje plaćanja poreza na dohodak propisani su Zakonom o porezu na dohodak
i primjenjuju se pri utvrđi­vanju prireza porezu na dohodak.

Članak 4.

Obveznik prireza porezu na dohodak je fizička osoba koja ostvaruje dohodak u
Republici Hrvatskoj, a obveznik je poreza na dohodak prema Zakonu o porezu na
dohodak.
Prirez porezu na dohodak plaća se prema prebivalištu, odnosno prema uobičajenom
boravištu obveznika.

Članak 5.

Prirez porezu na dohodak plaća se po stopi od 1%.
Osnovica prireza porezu na dohodak je porez na dohodak.

Članak 6.

Podaci o obračunatom i uplaćenom prirezu poreza na dohodak na plaće, mirovine i
druge dohotke od nesamostalnog rada unose se u karticu poreza na dohodak od
nesamostalnog rada.

Članak 7.

Prirez porezu na dohodak uplaćuje se u korist proračuna Općine Erdut.

Članak 8.

Poslove u svezi s utvrđivanjem i naplatom prireza porezu na dohodak obavlja
Porezna uprava.

Članak 9.

Ova Odluka objavit će se u »Narodnim novinama«, a stupa na snagu osmog dana od
objave te se primjenjuje od 1. lipnja 2006.

Klasa: 410-01/06-01/2
Urbroj: 2158/03-06-2
Erdut, 5. travnja 2006.

Predsjednik
**Slobodan Jelić**, v. r.

Odluka, NN 53/2006-1288
## Odluka o prestanku zastupničkog mandata zastupnika u Hrvatskom saboru

### NN 54/2006 (17.5.2006.), Odluka o prestanku zastupničkog mandata zastupnika u Hrvatskom saboru

# HRVATSKI SABOR

**1301**

Na temelju članka 80. Ustava Republike Hrvatske i članka 10. Zakona o izborima
zastupnika u Hrvatski sabor (»Narodne novine«, br. 116/99., 109/00., 53/03. i
69/03. – pročišćeni tekst), Hrvatski sabor na sjednici 10. svibnja 2006., donio
je

## ODLUKU

### O PRESTANKU ZASTUPNIČKOG MANDATA ZASTUPNIKA U HRVATSKOM SABORU

Utvrđuje se da 10. svibnja 2006. prestaje zastupnički mandat zastupniku VICI
VUKOVU, sukladno članku 10. Poslovnika Hrvatskoga sabora.

Klasa: 021-14/06-08/11
Zagreb, 10. svibnja 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 54/2006-1301
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 54/2006 (17.5.2006.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**1302**

Na temelju članka 80. Ustava Republike Hrvatske i članka 13. Zakona o izborima
zastupnika u Hrvatski sabor (»Narodne novine«, br. 116/99., 109/00., 53/03. i
69/03. – pročišćeni tekst), Hrvatski sabor na sjednici 10. svibnja 2006., donio
je

## ODLUKU

### O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 22. travnja 2006. prestaje mirovanje zastupničkog mandata
zastupnika ANTE BAGARIĆA i da zamjenik zastup­nika VLADIMIR ŠTENGL 22. travnja
2006. prestaje obnašati zastupničku dužnost.

Klasa: 021-14/06-08/10
Zagreb, 10. svibnja 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 54/2006-1302
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 54/2006 (17.5.2006.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**1303**

Na temelju članka 80. Ustava Republike Hrvatske i članka 14. Zakona o izborima
zastupnika u Hrvatski sabor (»Narodne novine«, br. 116/99., 109/00., 53/03. i
69/03. – pročišćeni tekst), Hrvatski sabor na sjednici 10. svibnja 2006., donio
je

## ODLUKU

### O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 10. svibnja 2006. započinje mirovanje zastupničkog mandata
zastupnika dr. sc. DRAGE PRGOMETA. Zastupničku dužnost, sukladno članku 9.
stavku 2. Poslovnika Hrvatskoga sabora, 10. svibnja 2006. počinje obnašati
zamjenik zastupnika VLADIMIR ŠTENGL.

Klasa: 021-14/06-08/12
Zagreb, 10. svibnja 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 54/2006-1303
## Rješenje o određivanju područja stalnog međudržavnog cestovnog graničnog prijelaza II. kategorije Otok Virje

### NN 54/2006 (17.5.2006.), Rješenje o određivanju područja stalnog međudržavnog cestovnog graničnog prijelaza II. kategorije Otok Virje

# POLICIJSKA UPRAVA VARAŽDINSKA

**1305**

Na temelju članka 15. stavka 2. Zakona o nadzoru državne granice (»Narodne
novine« 173/03.), a u svezi s člankom 7. Pravilnika o uvjetima i načinu
određivanja graničnog prijelaza (»Narodne novine« 150/04.), Policijska uprava
varaždinska donosi

## RJEŠENJE

### O ODREĐIVANJU PODRUČJA STALNOG MEĐUDRŽAVNOG CESTOVNOG GRANIČNOG PRIJELAZA II. KATEGORIJE OTOK VIRJE

Članak 1.

Područje stalnog međudržavnog cestovnog graničnog prijelaza II. kategorije Otok
Virje obuhvaća prostor od granične crte u dubinu teritorija Republike Hrvatske
177 m, od čega 130 m dužine i 9 m širine otpada na most preko rijeke Drave, a 47
m dužine i 15 m širine, obuhvaća područje obavljanja granične kontrole
(putničkog prometa), smješteno na županijskoj cesti br. 2029 (Otok Virje –
Vratno).

Članak 2.

Ukupna površina stalnog međudržavnog cestovnog graničnog prijelaza II.
kategorije Otok Virje iznosi 1.867 m.

Članak 3.

Područje stalnog međudržavnog cestovnog graničnog prijelaza II. kategorije Otok
Virje, obuhvaća katastarske čestice 2405/1., 2502. i 2468. k.o. Radovec.
Na području graničnog prijelaza nalaze se 3 kontejnera koje koriste policijski i
carinski službenici, mehaničke ulazno – izlazne rampe s nadstrešnicom iznad
mjesta obavljanja granične kontrole u dužini 9 m i širine 11 m s rasvjetnim
tijelima.
Područje graničnog prijelaza obuhvaća jednu ulaznu i izlaznu prometnu traku
ukupne širine 7 m, te parkirališni prostor s lijeve strane gledano u pravcu
granične crte (2 mjesta).

Članak 4.

Stupanjem na snagu ovog Rješenja, prestaje važiti Pravilnik o određivanju
područja stalnog međudržavnog cestovnog graničnog prijelaza II kategorije Otok
Virje (»Narodne novine« 35/03.).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-14-03/1-3-UP/I-713/05.
Varaždin, 27. ožujka 2006.

Načelnik
**Dražen Vitez**, v. r.

Rješenje, NN 54/2006-1305
## Rješenje o određivanju područja stalnog međunarodnog cestovnog graničnog prijelaza I. kategorije Dubrava Križovljanska

### NN 54/2006 (17.5.2006.), Rješenje o određivanju područja stalnog međunarodnog cestovnog graničnog prijelaza I. kategorije Dubrava Križovljanska

# POLICIJSKA UPRAVA VARAŽDINSKA

**1306**

Na temelju članka 15. stavka 2. Zakona o nadzoru državne granice (»Narodne
novine« 173/03.), a u svezi s člankom 7. Pravilnika o uvjetima i načinu
određivanja graničnog prijelaza (»Narodne novine« 150/04.), Policijska uprava
varaždinska donosi

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA I. KATEGORIJE DUBRAVA KRIŽOVLJANSKA

Članak 1.

Područje stalnog međunarodnog cestovnog graničnog prijelaza I. kategorije
Dubrava Križovljanska obuhvaća prostor od granične crte u dubinu teritorija
Republike Hrvatske, dužine 250 m i širine 51 m s lijeve i desne strane državne
ceste D-2 (Dubrava Križovljanska – Varaždin), za obavljanje putničkog i robnog
prometa.

Članak 2.

Ukupna površina stalnog međunarodnog cestovnog graničnog prijelaza I. kategorije
Dubrava Križovljanska iznosi 12.750 m.

Članak 3.

Područje stalnog međunarodnog cestovnog graničnog prijelaza I. kategorije
Dubrava Križovljanska, obuhvaća katastarske čestice 105/2, 109. i 115. k.o.
Dubrava Križovljanska.
Na području graničnog prijelaza nalazi se sklop od 6 kontejnera koje koriste
policijski i carinski službenici, 3 kontrolne kućice za graničnu kontrolu
smještenih na središnjem otoku, kontejner vage na ulaznoj traci i 15 kontejnera
za potrebe službenika špedicije, pošte, policije, carine, sanitarnog čvora i
službe za održavanje čistoće, s nadstrešnicom iznad mjesta obavljanja granične
kontrole dužine 30 m i širine 34 m, te rasvjetnim tijelima.
Područje graničnog prijelaza obuhvaća dvije izlazne i četiri ulazne prometne
trake, te parkirališni prostor s lijeve i desne strane graničnog prijelaza (14
ulazna i 3 izlazna mjesta na teretnom terminalu).

Članak 4.

Stupanjem na snagu ovog Rješenja, prestaje važiti Pravilnik o određivanju
područja stalnog međunarodnog cestovnog graničnog prijelaza I. kategorije
Dubrava Križovljanska (»Narodne novine« 35/03.).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-14-03/1-3-UP/I-712/05.
Varaždin, 27. ožujka 2006.

Načelnik
**Dražen Vitez,** v. r.

Rješenje, NN 54/2006-1306
## Rješenje o određivanju područja stalnog cestovnog graničnog prijelaza za pogranični promet Cvetlin

### NN 54/2006 (17.5.2006.), Rješenje o određivanju područja stalnog cestovnog graničnog prijelaza za pogranični promet Cvetlin

# POLICIJSKA UPRAVA VARAŽDINSKA

**1307**

Na temelju članka 15. stavka 2. Zakona o nadzoru državne granice (»Narodne
novine« 173/03.), a u svezi s člankom 7. Pravilnika o uvjetima i načinu
određivanja graničnog prijelaza (»Narodne novine« 150/04.), Policijska uprava
varaždinska donosi

## RJEŠENJE

#### O ODREĐIVANJU PODRUČJA STALNOG CESTOVNOG GRANIČNOG PRIJELAZA ZA POGRANIČNI PROMET CVETLIN

Članak 1.

Područje stalnog cestovnog graničnog prijelaza za pogranični promet Cvetlin
smješteno je 545 m od granične crte u dubinu teritorija Republike Hrvatske na
Županijskoj cesti 2042 (Cvetlin – granični prijelaz) i obuhvaća prostor s lijeve
i desne strane ceste u dužini 63 m i širine 25 m za obavljanje putničkog
prometa.

Članak 2.

Ukupna površina stalnog cestovnog graničnog prijelaza za pogranični promet
Cvetlin iznosi 1.477 m2.

Članak 3.

Područje stalnog cestovnog graničnog prijelaza za pogranični promet Cvetlin,
obuhvaća katastarske čestice 1532/2., 1610/2.,1610/3., 1611/2. i 8854. k.o.
Trakošćan.
Na području graničnog prijelaza nalaze se 2 kontejnera koje koriste policijski i
carinski službenici i mehaničke ulazno – izlazne rampe.
Područje graničnog prijelaza obuhvaća jednu ulaznu i izlaznu prometnu traku
ukupne širine 7m, te parkirališni prostor za osobna vozila s lijeve strane
gledano u pravcu granične crte (10 mjesta).

Članak 4.

Stupanjem na snagu ovog Rješenja, prestaje važiti Pravilnik o određivanju
područja stalnog međudržavnog cestovnog graničnog prijelaza za pogranični promet
Cvetlin (»Narodne novine« 35/03.).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-14-03/1-3-UP/I-714/05.
Varaždin, 27. ožujka 2006.

Načelnik
**Dražen Vitez**, v. r.

Rješenje, NN 54/2006-1307
## Rješenje o određivanju područja stalnog cestovnog graničnog prijelaza za pogranični promet Gornja Voća

### NN 54/2006 (17.5.2006.), Rješenje o određivanju područja stalnog cestovnog graničnog prijelaza za pogranični promet Gornja Voća

# POLICIJSKA UPRAVA VARAŽDINSKA

**1308**

Na temelju članka 15. stavka 2. Zakona o nadzoru državne granice (»Narodne
novine« 173/03.), a u svezi s člankom 7. Pravilnika o uvjetima i načinu
određivanja graničnog prijelaza (»Narodne novine« 150/04.), Policijska uprava
varaždinska donosi

## RJEŠENJE

### O ODREĐIVANJU PODRUČJA STALNOG CESTOVNOG GRANIČNOG PRIJELAZA ZA POGRANIČNI PROMET GORNJA VOĆA

Članak 1.

Područje stalnog cestovnog graničnog prijelaza za pogranični promet Gornja Voća
smješteno je neposredno uz graničnu crtu, odnosno uz lokalnu cestu i obuhvaća
prostor s desne strane ceste u dužini 10 m i širine 6 m za obavljanje putničkog
prometa.

Članak 2.

Ukupna površina stalnog cestovnog graničnog prijelaza za pogranični promet
Gornja Voća iznosi 60 m2.

Članak 3.

Područje stalnog cestovnog graničnog prijelaza za pogranični promet Gornja Voća,
smješten je na katastarskoj čestici broj 2883 k.o. Nadkrižovljan, vlasništvo
Marice Strelec, koja je Ugovorom o zakupu klasa: 212-01/04-01/87. i urbroj:
513-15/04-02. sklopljen između vlasnika parcele i Ministarstva financija.
Na području graničnog prijelaza nalazi se 1 kontejner koji koriste policijski
službenici, te nadstrešnica fiksirana za kontejner širine 1,5 m s rasvjetnim
tijelima.
Područje graničnog prijelaza obuhvaća jednu ulaznu i izlaznu prometnu traku
ukupne širine 7m, te parkirališni prostor za osobna vozila s lijeve strane
gledano u pravcu granične crte (4 mjesta).

Članak 4.

Ovo Rješenje stupa na snagu osmog dana od dana objave u »Narodnim novinama«.

Broj: 511-14-03/1-3-UP/I-715/05.
Varaždin, 27. ožujka 2006.

Načelnik
**Dražen Vitez**, v. r.

Rješenje, NN 54/2006-1308
## Rješenje o određivanju stalnog međunarodnog graničnog pomorskog prijelaza I. kategorije Mali Lošinj

### NN 54/2006 (17.5.2006.), Rješenje o određivanju stalnog međunarodnog graničnog pomorskog prijelaza I. kategorije Mali Lošinj

# POLICIJSKA UPRAVA PRIMORSKO-GORANSKA

**1310**

Na temelju članka 15. stavka 2. Zakona o nadzoru državne granice (»Narodne
novine«, broj 173/03.), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04.),
Policijska uprava primorsko-goranska donosi

## RJEŠENJE

### O ODREĐIVANJU STALNOG MEĐUNARODNOG GRANIČNOG POMORSKOG PRIJELAZA I. KATEGORIJE MALI LOŠINJ

Članak 1.

Stalni međunarodni granični pomorski prijelaz I. kategorije Mali Lošinj nalazi
se na području luke posebne namjene Y/C »Marina«, tvrtke »Lošinjska plovidba –
Turizam« d.o.o. u Malom Lošinju, na otoku Lošinju.

Članak 2.

Ukupna površina graničnog prijelaza je 180 m2.

Članak 3.

Područje stalnog međunarodnog graničnog pomorskog prijelaza I. kategorije Mali
Lošinj čini katastarska čestica u k.o. Mali Lošinj – Grad k.č. 42/2 te obuhvaća
ograđen prostor gata Mali Lošinj, a proteže se u smjeru jugoistok-sjeverozapad,
ukupne dužine 30 m i širine 6 m.
U sklopu ograđenog prostora graničnog prijelaza nalazi se kontejner površine 15
m2 sa dvije odvojene prostorije koje koriste službenici pomorske policije i
carine.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog pomorskog graničnog prijelaza I. kategorije Mali
Lošinj (»Narodne novine«, broj 88/03.).

Članak 5.

Ovo Rješenje stupa na snagu osmog dana od objave u »Narodnim novinama«.

Broj: 511-09-01/N-6895/1-2005.
Rijeka, 4. travnja 2006.

Načelnik
**Oliver Grbić**, v. r.

Rješenje, NN 54/2006-1310
## Pravilnik o prestanku važenja Pravilnika o kvaliteti octene i razblažene octene kiseline

### NN 54/2006 (17.5.2006.), Pravilnik o prestanku važenja Pravilnika o kvaliteti octene i razblažene octene kiseline

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1312**

Na temelju članka 106. stavka 1., a u svezi s člankom 35. stavkom 2. Zakona o
hrani (»Narodne novine« broj 117/03, 130/03 i 48/04), ministar poljoprivrede,
šumarstva i vodnoga gospodarstva donosi

## PRAVILNIK

### O PRESTANKU VAŽENJA PRAVILNIKA O KVALITETI OCTENE I RAZBLAŽENE OCTENE KISELINE

Članak 1.

Prestaje važiti Pravilnik o kvaliteti octene i razblažene octene kiseline
(»Narodne novine« broj 53/91 i 158/03).

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/06-01/50
Urbroj: 525-1-06-1
Zagreb, 9. svibnja 2006.

Ministar
**Petar Čobanković**, v. r.

Pravilnik, NN 54/2006-1312
## Pravilnik o izmjenama Pravilnika o posebnom stažu ostvarenom u Domovinskom ratu

### NN 55/2006 (19.5.2006.), Pravilnik o izmjenama Pravilnika o posebnom stažu ostvarenom u Domovinskom ratu

# MINISTARSTVO OBRANE I MINISTARSTVO GOSPODARSTVA, RADA I PODUZETNIŠTVA

**1317**

Na temelju članka 144. stavka 3. Zakona o obrani (»Narodne no­vine« broj 33/02 i
58/02) ministar obrane i ministar gospodarstva, rada i poduzetništva donose

## PRAVILNIK

### O IZMJENAMA PRAVILNIKA O POSEBNOM STAŽU OSTVARENOM U DOMOVINSKOM RATU

Članak 1.

U Pravilniku o posebnom stažu ostvarenom u Domovinskom ratu (»Narodne novine«
broj 54/04) u članku 3. stavku 1. iza riječi »obrane« stavlja se zarez i briše
veznik »i«, a iza riječi »poslova« dodaju se riječi »i Državne uprave za zaštitu
i spašavanje«;
– u stavku 2. točka e) mijenja se i glasi:
»Državna uprava za zaštitu i spašavanje – pomoćnik ravnatelja nadležan za
poslove civilne zaštite:
– za pripadnike civilne zaštite.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 140-01/04-01/189                         Klasa: 011-01/05-01/4
Urbroj: 526-09-02/01-06-16                   Urbroj:
512-01-06-18
Zagreb, 15. ožujka 2006.                         Zagreb, 27. ožujka 2006.

Ministar gospodarstva,                                    Ministar obrane
   rada i poduzetništva
**Berislav Rončević**, v. r.
  **Branko Vukelić**, v. r.

Pravilnik, NN 55/2006-1317
## Izmjena programa zdravstvene zaštite djece, higijene i pravilne prehrane djece u dječjim vrtićima

### NN 55/2006 (19.5.2006.), Izmjena programa zdravstvene zaštite djece, higijene i pravilne prehrane djece u dječjim vrtićima

# ministarstvo zdravstva i socijalne skrbi

**1318**

Na temelju članka 18. stavka 1. i 3. Zakona o predškolskom odgoju i naobrazbi
(»Narodne novine«, broj 10/97) ministar zdravstva i socijalne skrbi uz
suglasnost ministra znanosti, obrazovanja i športa donosi

## IZMJENU PROGRAMA

### ZDRAVSTVENE ZAŠTITE DJECE, HIGIJENE I PRAVILNE PREHRANE DJECE U DJEČJIM VRTIĆIMA

I.

U Programu zdravstvene zaštite djece, higijene i pravilne prehrane djece u
dječjim vrtićima (»Narodne novine« br. 105/2002) u članku V. stavku 2. podstavak
1. briše se.

II.

Izmjena Programa stupa na snagu osmoga dana od dana objave u »Narodnim
novinama«.

Klasa: 023-03/05-01/20
Urbroj: 534-04-02/03-01/2
Zagreb, 21. travnja 2006.

Ministar
**doc. dr. sc. Neven Ljubičić**, v. r.
Ministar
**doc. dr. sc. Dragan Primorac**, v. r.

Izmjene i dopune, NN 55/2006-1318
## Pregled činidbenih jamstava izdanih od 1. 1. 2006. - 30. 4. 2006. godine

### NN 55/2006 (19.5.2006.), Pregled činidbenih jamstava izdanih od 1. 1. 2006. - 30. 4. 2006. godine

# MINISTARSTVO FINANCIJA

**1320**

Temeljem članka 80. stavak 1. Zakona o proračunu (»Narodne novine« 96/03)
Ministarstvo financija objavljuje

## PREGLED ČINIDBENIH JAMSTAVA IZDANIH  OD 1. 1. 2006. – 30. 4. 2006. GODINE

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red.  broj | Zaklj./Odluka Vlade RH | | Riznični broj jamstva | Datum izdavanja | U korist | Dužnik | Valuta | Iznos jamstva | Iznos jamstva u kunama |
| Datum | Klasa, Urbroj | Namjena kredita |
| 1 | 2 | 3 | 4 | 5 | 6 | 7 | 8 | 9 | 10 |
| 1 | 3. 7. 2003. | 310-14/03-01/02  5030120-03-5 | A – 001 – 06 | 13. 2. 2006. | HBOR | ULJANIK d.d., Pula – financiranje izgradnje broda Novogradnje 442 | USD | 13.000.000,00 | 79.851.642,00 |
| 2 | 13. 4. 2006. | 310-14/06-01/01  5030120-06-1 | A – 002 – 06 | 26. 4. 2006. | Hypo-Alpe-Adria Bank, Zagreb | BRODOSPLIT – BRODOGRADILIŠTE d.d. – avans za financiranje izgradnje broda Novogradnje 507, 508 i 509 | EUR | 15.255.000,00 | 111.288.398,04 |

|  |  |  |  |
| --- | --- | --- | --- |
| REKAPITULACIJA | |  | u kunama |
| 1 | EUR | 15.255.000,00 | 111.288.398,04 |
| 2 | HRK |  |  |
| 3 | USD | 13.000.000,00 | 79.851.642,00 |
|  | UKUPNO |  | 191.140.040,04 |

Klasa: 011-01/04-01/241
Urbroj: 513-05-03/06-22
Zagreb, 11. svibnja 2006.

Ministar financija
**Ivan Šuker**, v. r.

Ostalo, NN 55/2006-1320
## Popis rješenja o odobrenju za stavljanje u promet gotovih lijekova u Republici Hrvatskoj u razdoblju od 1. siječnja 2005. do 31. prosinca 2005.

### NN 55/2006 (19.5.2006.), Popis rješenja o odobrenju za stavljanje u promet gotovih lijekova u Republici Hrvatskoj u razdoblju od 1. siječnja 2005. do 31. prosinca 2005.

# AGENCIJA ZA LIJEKOVE I MEDICINSKE PROIZVODE

**1321**

Na temelju odredbe članka 40. Zakona o lijekovima i
medicinskim proizvodima (»Narodne novine« br. 121/03 i 177/04), Agencija za
lijekove i medicinske proizvode objavljuje

## POPIS

### RJEŠENJA O ODOBRENJU ZA STAVLJANJE U PROMET GOTOVIH LIJEKOVA U REPUBLICI HRVATSKOJ U RAZDOBLJU OD 1. SIJEČNJA 2005. DO 31. PROSINCA 2005.

[Tabela](dodatni/129052.pdf)

Ravnatelj
**doc. dr. sc. Siniša Tomić**, v. r.

Ostalo, NN 55/2006-1321
## Popis rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 1. siječnja 2005. do 31. prosinca 2006

### NN 55/2006 (19.5.2006.), Popis rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 1. siječnja 2005. do 31. prosinca 2006

# AGENCIJA ZA LIJEKOVE I MEDICINSKE PROIZVODE

**1322**

Na temelju odredbe članka 14. Pravilnika o postupku i načinu davanja odobrenja
za stavljanje u promet gotovog lijeka (»Narodne novine«, br. 143/98), Agencija
za lijekove i medicinske proizvode objavljuje

## POPIS

### RJEŠENJA O ODUZIMANJU ODOBRENJA ZA STAVLJANJE U PROMET GOTOVIH LIJEKOVA U REPUBLICI HRVATSKOJ U RAZDOBLJU OD 1. SIJEČNJA 2005. DO 31. PROSINCA 2006.

[Tabela](dodatni/129053.pdf)

Ravnatelj
**doc. dr. sc. Siniša Tomić**, v. r.

Ostalo, NN 55/2006-1322
## Odluka o izmjeni Odluke o dodjeli koncesije za korištenje poljoprivrednog zemljišta u vlasništvu Repub­like Hrvatske na području Općine Ivankovo

### NN 56/2006 (22.5.2006.), Odluka o izmjeni Odluke o dodjeli koncesije za korištenje poljoprivrednog zemljišta u vlasništvu Repub­like Hrvatske na području Općine Ivankovo

# VLADA REPUBLIKE HRVATSKE

**1325**

Na temelju članka 45. stavka 4. Zakona o poljoprivrednom zem­ljištu (»Narodne
novine«, br. 66/2001, 87/2002, 48/2005 i 90/2005),Vlada Republike Hrvatske je na
sjednici održanoj 17. svibnja 2006. godine donijela

## ODLUKU

### O IZMJENI ODLUKE O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE IVANKOVO

I.

U Odluci o dodjeli koncesije za korištenje poljoprivrednog zem­ljišta u
vlasništvu Republike Hrvatske na području općine Ivankovo (»Narodne novine«,
broj 50/2006), u točki I. u tabličnom popisu katastarskih čestica, u k.o.
Ivankovo, u 4. koloni koja označava površinu u ha a m2, u 7. redu broj: »7 20
00« zamjenjuje se brojem: »7 02 00«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/05-03/27
Urbroj: 5030122-06-3
Zagreb, 17. svibnja 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Odluka, NN 56/2006-1325
## Rješenje o raspuštanju Općinskog vijeća Općine Vrhovine

### NN 56/2006 (22.5.2006.), Rješenje o raspuštanju Općinskog vijeća Općine Vrhovine

# VLADA REPUBLIKE HRVATSKE

**1327**

Na temelju članka 84. stavka 1. točke 3. Zakona o lokalnoj i pod­ručnoj
(regionalnoj) samoupravi (»Narodne novine«, br. 33/2001,60/2001 i 129/2005),
Vlada Republike Hrvatske je na sjednici održanoj 17. svibnja 2006. godine,
donijela

## RJEŠENJE

### O RASPUŠTANJU OPĆINSKOG VIJEĆA OPĆINE VRHOVINE

I.

Raspušta se Općinsko vijeće Općine Vrhovine, a vijećnicima Općinskog vijeća
prestaje mandat.

II.

Vlada Republike Hrvatske imenovat će posebnim rješenjem povjerenika Vlade
Republike Hrvatske u Općini Vrhovine.

III.

Povjerenik Vlade Republike Hrvatske preuzima sve ovlasti Općinskog vijeća,
načelnika i Općinskog poglavarstva Općine Vrhovine.

IV.

Sredstva za rad povjerenika Vlade Republike Hrvatske osiguravaju se u općinskom
proračunu.

V.

Ovo Rješenje je konačno i stupa na snagu danom objave u »Narodnim novinama«.

Klasa: 015-01/06-09/06
Urbroj: 5030109-06-1
Zagreb, 17. svibnja 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Rješenje, NN 56/2006-1327
## Rješenje o imenovanju povjerenika Vlade Republike Hrvatske u Općini Vrhovine

### NN 56/2006 (22.5.2006.), Rješenje o imenovanju povjerenika Vlade Republike Hrvatske u Općini Vrhovine

# VLADA REPUBLIKE HRVATSKE

**1328**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 86. stavka
1. točke 1. Zakona o lokalnoj i područnoj (regionalnoj) samoupravi (»Narodne
novine«, br. 33/2001, 60/2001 i 129/2005), Vlada Republike Hrvatske je na
sjednici održanoj 17. svibnja 2006. godine donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U OPĆINI VRHOVINE

1. Imenuje se DUŠKO DAUTOVIĆ povjerenikom Vlade Republike Hrvatske u Općini Vrhovine.
2. Povjerenik Vlade Republike Hrvatske počet će obnašati duž­nost danom objave
ovoga Rješenja.
3. Povjerenik Vlade Republike Hrvatske za svoj rad odgovara Vladi Republike
Hrvatske.
4. Povjerenik Vlade Republika Hrvatske podnosi izvješće o svom radu Vladi
Republike Hrvatske putem Središnjeg državnog ureda za upravu.
5. Ovo Rješenje stupa na snagu danom objave u »Narodnim novinama«.

Klasa: 015-01/06-07/08
Urbroj: 50304/2-06-01
Zagreb, 17. svibnja 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Rješenje, NN 56/2006-1328
## Rješenje o imenovanju pomoćnice ministra znanosti, obrazovanja i športa

### NN 56/2006 (22.5.2006.), Rješenje o imenovanju pomoćnice ministra znanosti, obrazovanja i športa

# VLADA REPUBLIKE HRVATSKE

**1330**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 17. svibnja 2006. godine donijela

## RJEŠENJE

### O IMENOVANJU POMOĆNICE MINISTRA ZNANOSTI, OBRAZOVANJA I ŠPORTA

Imenuje se mr. sc. VERA ŠUTALO pomoćnicom ministra znanosti, obrazovanja i
športa.

Klasa: 080-02/06-01/76
Urbroj: 50304/2-06-01
Zagreb, 17. svibnja 2006.

Predsjednik
**dr. sc. Ivo Sanader**, v. r.

Rješenje, NN 56/2006-1330
## Rješenje o razrješenju zamjenice predsjednika Fonda za naknadu oduzete imovine

### NN 56/2006 (22.5.2006.), Rješenje o razrješenju zamjenice predsjednika Fonda za naknadu oduzete imovine

# VLADA REPUBLIKE HRVATSKE

**1331**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003i 30/2004) i članka 11. stavka
3. Zakona o Fondu za naknadu oduzete imovine (»Narodne novine«, br. 69/97,
105/99 i 64/2000), Vlada Republike Hrvatske je na sjednici održanoj 17. svibnja
2006. godine donijela

## RJEŠENJE

### O RAZRJEŠENJU ZAMJENICE PREDSJEDNIKA FONDA ZA NAKNADU ODUZETE IMOVINE

Razrješuje se VESNA GOLUŽA dužnosti zamjenice predsjednika Fonda za naknadu
oduzete imovine, radi odlaska na novu dužnost.

Klasa: 080-02/06-02/64
Urbroj: 50304/2-06-01
Zagreb, 17. svibnja 2006.

Predsjednik
**dr. sc. Ivo Sanader**, v. r.

Rješenje, NN 56/2006-1331